धुब्रि, 26 आगष्ट, 2022: दासान्दि ANTI CORRUPTION हानजायाव गोबां सरकारि मावख’फोराव थांनानै सरकारि साख्रि मावग्रा आरो गुबुन-गुबुन बिबानगिरिफोरखौ घुष लानाय समावनो हमगासिनो दं ।  दिनैबो आसामनि धुब्रिआव हमदों सासे सरकारि साख्रि मावग्रा सुबुं ।  सर्भ सिक्षी अभियान मिसननि DISTRICT PROGRAMME OFFICER आजहारुल इसलामखौ दिनै ANTI CORRUPTION हानजाया घुष आजावनाय समावनो हमदों ।  रिपर्टनि गेजेरजों मिथिनो मोननाय बादिब्ला, दानबान्था होनायनि मुंआव बियो रां दाबिदोंमोन ।  जेराव रां दाबिजानाय सुबुंआ बेनि हेंथायै अजद हैयो ।  बे समावनो बेनि सायाव मोनसे राहा लानानै बिखौ रां आजावनाय समावनो हमो ।  दायो बिनि बेरेखायै आयेननि मदद लानानै केसखौ थिसननाय जाबाय ।  थांनाय माखासे दाननिफ्रायनो राज्यो सरकारनि गोबां घुष लानाय बिबानगिरिफोरखौ हमनो मोन्दों ।  बेनि सिगांआवबो मैया धेमाजि जिल्लायाव इ-रिक्सा सालायग्रानि गोदान लाइसेन्स बानायनायनि मुंआव घुष आजावनाय DTO अफिसारखौबो हमदों । 